FI Euroopan unionin virallinen lehti L 182/1

Euroopan yhteisön ja Tanskan kuningaskunnan välinen

SOPIMUS

tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla

Neuvoston päätöksellä 2006/325/EY (1) tehdyn, Euroopan yhteisön ja Tanskan kuningaskunnan välillä tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 19 päivänä lokakuuta 2005 allekirjoitetun sopimuksen (2), jäljempänä ’sopimus’, 4 artiklassa määrätään, että kun täytäntöönpanotoimenpiteitä annetaan neuvoston asetuksen (EY) N:o 44/2001 (3) 74 artiklan 2 kohdan nojalla, Tanska ilmoittaa komissiolle, aikooko se panna täytäntöönpanotoimenpiteiden sisällön täytäntöön vai ei.

Sopimuksen 3 artiklan 2 kohdan mukaisesti Tanska on 14. tammikuuta 2009 päivätyllä kirjeellään (4) ilmoittanut komissiolle päätöksestään panna täytäntöön neuvoston asetuksen (EY) N:o 4/2009 (5) sisällön siltä osin kuin sillä muutetaan asetusta (EY) N:o 44/2001 (ns. Bryssel I -asetus).

Asetus (EY) N:o 44/2001 kumottiin ja korvattiin Euroopan parlamentin ja neuvoston asetuksella (EU) N:o 1215/2012 (6). Sopimuksen 3 artiklan 2 kohdan mukaisesti Tanska on 20. joulukuuta 2012 päivätyllä kirjeellään (7) ilmoittanut komissiolle päätöksestään panna täytäntöön asetuksen (EU) N:o 1215/2012 sisältö.

Helmikuun 17 päivänä 2015 annettiin komission täytäntöönpanoasetus (EU) 2015/228 (8). Tanska on sopimuksen 3 artiklan 2 kohdan mukaisesti ilmoittanut komissiolle 22. huhtikuuta 2015 päivätyllä kirjeellään päätöksestään panna täytäntöön asetuksen (EU) N:o 2015/228 sisältö.

Sopimuksen 4 artiklan 4 kohdan mukaisesti Tanskan ilmoitus luo Tanskan ja Euroopan unionin välille keskinäisiä velvoitteita. Näin ollen asetuksella (EU) N:o 2015/228 muutetaan sopimusta siltä osin kuin sillä muutetaan asetusta (EY) N:o 44/2001 (korvattu asetuksella (EU) N:o 1215/2012), sellaisena kuin se on muutettuna asetuksella (EY) N:o 4/2009, ja näin ollen asetus (EU) N:o 2015/228 katsotaan liitetyksi sopimukseen.

Sopimuksen 4 artiklan 3 kohdan osalta asetus (EU) N:o 2015/228 voidaan panna Tanskassa täytäntöön hallinnollisesti Bryssel I -asetuksesta 20 päivänä joulukuuta 2006 annetun Tanskan lain nro 1563 9 a §:n 1 momentin mukaisesti. Tarvittavat hallinnolliset toimenpiteet tulivat voimaan 22 päivänä huhtikuuta 2015.

(1) Neuvoston päätös 2006/325/EY, tehty 27 päivänä huhtikuuta 2006, Euroopan yhteisön ja Tanskan kuningaskunnan välisen tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan sopimuksen tekemisestä (EUVL L 120, 5.5.2006, s. 22).

(2) Euroopan yhteisön ja Tanskan kuningaskunnan välinen sopimus tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla (EUVL L 299, 16.11.2005, s. 62).

(3) Neuvoston päätös (EY) N:o 44/2001, tehty 22 päivänä joulukuuta 2000, tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla (EYVL L 12, 16.1.2001, s. 1).

(4) EUVL L 149, 12.6.2009, s. 80.

(5) Neuvoston asetus (EY) N:o 4/2009, annettu 18 päivänä joulukuuta 2008, toimivallasta, sovellettavasta laista, päätösten tunnustamisesta ja täytäntöönpanosta sekä yhteistyöstä elatusvelvoitteita koskevissa asioissa (EUVL L 7, 10.1.2009, s. 1).

(6) Euroopan parlamentin ja neuvoston asetus (EU) N:o 1215/2012, annettu 12 päivänä joulukuuta 2012, tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla (EUVL L 351, 20.12.2012, s. 1).

(7) EUVL L 79, 21.3.2013, s. 4.

(8) Komission täytäntöönpanoasetus (EU) 2015/228, annettu 17 päivänä helmikuuta 2015, toimivallasta, sovellettavasta laista, päätösten tunnustamisesta ja täytäntöönpanosta sekä yhteistyöstä elatusvelvoitteita koskevissa asioissa annetun neuvoston asetuksen (EY) N:o 4/2009 liitteiden I–VII korvaamisesta (EUVL L 49, 20.2.2015, s. 1).